Up-506/03, U-I-164/03
Natisni
Opravilna št.:
Up-506/03, U-I-164/03
Datum odločitve:
3. 6. 2004
ECLI:
ECLI:SI:USRS:2004:Up.506.03
Akt:
Ustavna pritožba A. A. in B. B. zoper sklep Vrhovnega sodišča št. II Ips 58/2003 z dne 15. 5. 2003

Zakon o pravdnem postopku (Uradni list RS, št. 26/99, 96/02 in 12/03 - ur.p.b.) (ZPP), 498. in 499. čl.
Izrek:
Ustavna pritožba A. A. in B. B. zoper sklep Vrhovnega sodišča št. II Ips 58/2003 z dne 15. 5. 2003 se ne sprejme.

Pobuda za začetek postopka za oceno ustavnosti 498. in 499. člena Zakona o pravdnem postopku (Uradni list RS, št. 26/99, 96/02 in 12/03 - ur.p.b.) se zavrne.
Evidenčni stavek:
Z odločitvijo Vrhovnega sodišča o zavrženju revizije do kršitve kakšne človekove pravice ali temeljne svoboščine ni moglo priti. Ustavno sodišče je že odločilo, da ni v neskladju z Ustavo, da je novi ZPP pogoje za dopustnost revizije postrožil in da se novi zakon po prehodni določbi 498. člena ZPP glede tega vprašanja uporablja tudi glede postopkov, ki so se začeli še pred njegovo uveljavitvijo.
Ustavno sodišče zavrne pobudo kot očitno neutemeljeno, če pobudnik v svoji (novi) pobudi ne navaja razlogov, ki jih Ustavno sodišče ne bi presojalo že v svoji predhodni odločitvi o ustavnosti določb izpodbijanega splošnega akta.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.

1.5.51.1.5.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena.

1.5.51.1.5.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena - Ker je bilo o zadevi že odločeno, pa ni novih argumentov.
Pravna podlaga:
Člen 55.2.1, 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
posamični akt
Datum vloge:
21. 7. 2003
Vrsta odločitve:
sklep
Vrsta rešitve:
nesprejem ustavne pritožbe, zavrnitev
Dokument:
US23548
Up-506/03
U-I-164/03
3. 6. 2004
SKLEP
Ustavno sodišče je v postopku za preizkus ustavne pritožbe in v postopku za preizkus pobude A. A. iz Ž. in B. B. iz Z., ki ju zastopa C. C., odvetnik v V., na seji dne 3. junija 2004 sklenilo:
1. Ustavna pritožba A. A. in B. B. zoper sklep Vrhovnega sodišča št. II Ips 58/2003 z dne 15. 5. 2003 se ne sprejme.
2. Pobuda za začetek postopka za oceno ustavnosti 498. in 499. člena Zakona o pravdnem postopku (Uradni list RS, št. 26/99, 96/02 in 12/03 - ur.p.b.) se zavrne.
Obrazložitev
1. Z izpodbijanim sklepom je Vrhovno sodišče zavrglo revizijo pritožnika zaradi prenizke vrednosti spornega predmeta. V ustavni pritožbi pritožnika navajata, da bi sodišče dopustnost revizije moralo presojati po pravilih, ki so veljala v času vložitve tožbe, ali pa vsaj upoštevati, da sta med postopkom naknadno povišala navedbo vrednosti spornega predmeta s 50.000 SIT na 1.100.000 SIT. Menita, da ureditev prehodnih določb Zakona o pravdnem postopku (v nadaljevanju ZPP) nedopustno učinkuje retroaktivno in strankam odvzema pravico do revizije, ki so jo pridobile v času vložitve tožbe. Zato dajeta pobudo, naj Ustavno sodišče oceni, da je ta določba v nasprotju z Ustavo. Navajata, da se je postopek vlekel deset let, v tem času pa je prišlo do razvrednotenja denarja.
2. Z odločitvijo Vrhovnega sodišča o zavrženju revizije do kršitve kakšne človekove pravice ali temeljne svoboščine ni moglo priti. Ustavno sodišče je že odločilo, da ni v neskladju z Ustavo, da je novi ZPP pogoje za dopustnost revizije postrožil in da se novi zakon po prehodni določbi 498. člena ZPP glede tega vprašanja uporablja tudi glede postopkov, ki so se začeli še pred njegovo uveljavitvijo (sklep Ustavnega sodišča št. U-I-21/02 z dne 12. 9. 2002, Uradni list RS, št. 83/02 in OdlUS XI, 166), če je bila prvostopenjska sodba izdana po njegovi uveljavitvi. Zato Ustavno sodišče Ustavne pritožbe ni sprejelo v obravnavo.
3. Pobuda za začetek postopka za oceno ustavnosti 498. člena ZPP je očitno neutemeljena. Pobudnika ne navajata razlogov, ki jih Ustavno sodišče ne bi presojalo že s sklepom št. U-I- 21/02. Ustavno sodišče je že tedaj zavrnilo očitek, da ureditev prehodnih določb v prvem odstavku 498. člena ZPP krši prepoved retroaktivne veljavnosti pravnih predpisov. Določbe 499. člena ZPP (v katerih so določene nekatere izjeme od pravila, da se za tekoče postopke uporablja novi zakon) niso v zvezi z obravnavano problematiko in pobudnika ne navedeta razlogov, ki bi kazali na ustavno spornost teh določb. Pobuda za začetek postopka za oceno ustavnosti je zato očitno neutemeljena.
4. Ustavno sodišče je sprejelo ta sklep na podlagi prve alineje drugega odstavka 55. člena ter drugega odstavka 26. člena Zakona o Ustavnem sodišču (Uradni list RS, št. 15/94 - ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica dr. Dragica Wedam Lukić ter sodnici in sodniki dr. Janez Čebulj, Lojze Janko, Milojka Modrijan, dr. Mirjam Škrk in Jože Tratnik. Sklep je sprejelo s šestimi glasovi proti enemu. Proti je glasoval sodnik Čebulj. Sodnica mag Krisper Kramberger je bila pri odločanju v tej zadevi izločena.
Predsednica
dr. Dragica Wedam Lukić